pythainlp/thai-wiki-dataset-v4 huggingface dataset:
การทดสอบโดสต์

การทดสอบโดสต์  เป็นแนวทางการตัดสินภาพอนาจารเด็กของประเทศสหรัฐอเมริกา โดยมีองค์ประกอบ 6 อย่างที่ตั้งขึ้นในปี 2529 ในคดีศาลรัฐบาลกลางชั้นต้น คือ "สหรัฐอเมริกากับนายโดสต์ (United States v. Dost)" (636 F. Supp. 828, S.D.Cal. 1986)
เกี่ยวกับภาพถ่ายของเด็กหญิงเปลือยหรือกึ่งเปลือยอายุระหว่าง 10-14 ปี
บนฟิล์มถ่ายภาพที่ยังไม่ได้ล้าง ที่ส่งไปยังบริษัทล้างฟิล์มในเขตฮอลลีวูด รัฐแคลิฟอร์เนีย
กฎเกณฑ์.
เพื่อจะตัดสินให้ดีขึ้นว่า ภาพแสดงเด็กเป็น "การแสดงอย่างเร้ากามตัณหาของอวัยวะเพศหรือเขตหัวหน่าว" ภายใต้กฎหมาย  § 2256(2)(A) หรือไม่ ศาลได้ตั้งกฎเกณฑ์ 6 อย่างขึ้น
แต่ไม่จำเป็นว่ารูปจะต้องผ่านกฎทุกกฏ และก็ไม่ได้หมายความว่าจะไม่สามารถใช้เกณฑ์อื่น ๆ นอกเหนือจากเกณฑ์เหล่านี้เพื่อตัดสินได้
บรรทัดฐานการพิพากษา.
เกี่ยวกับการแสดงที่เร้าอารมณ์ของบริเวณอวัยวะเพศที่ปกปิด กระทรวงยุติธรรมสหรัฐได้อธิบายการใช้การทดสอบนี้ต่อสื่อลามกอนาจารเด็กในข้อบังคับปี 2551
โดยเขียนไว้ว่า บรรทัดฐานจากคดี "United States v. Knox" [32 F.3d 733 (3d Cir. 1994)]
ไม่ได้ห้ามการถ่ายรูปทีมนักว่ายน้ำธรรมดาหรือโมเดลชุดชั้นใน
แต่ว่า "แม้ว่าอวัยวะเพศจะปกปิดด้วยผ้าในคดีนั้น แต่เป็นผ้าบางทึบที่มีจุดประสงค์ชัดเจนเพื่อดึงจุดสนใจไปที่ตรงนั้น เป็นการแสดงโดยโมเดลที่อ้าหรือยืดขา เพื่อที่จะให้บริเวณหัวหน่าวหรืออวัยวะเพศปรากฏโดยทั้งหมดต่อผู้ชม และเป็นการแสดงโดยโมเดลที่เต้นรำหรือส่ายสะโพก โดยวิธีที่ชี้บ่งความสัมพันธ์ทางเพศของผู้ใหญ่"
แต่ว่า สำนวนแก้ฟ้องที่ยื่นต่อศาลในคดีปี 2009 ("Brabson v. Florida") ที่เด็กหญิงหลายคนถูกแอบถ่ายวิดีโอใน "พฤติกรรมที่ไร้มลทิน" คือเปลี่ยนใส่ชุดว่ายน้ำ มีความเห็นต่างกันเกี่ยวกับ "ความตั้งใจ" ที่กล่าวไว้ในการทดสอบโดสต์ (ในเกณฑ์สุดท้าย)
ประเด็นก็คือ การกำหนดว่าภาพนั้นเร้าอารมณ์หรือไม่ ควรจะเป็นกฎเกณฑ์ที่เป็นกลาง ๆ (คือเป็นปรวิสัย) ใช้ต่อการออกแบบรูป หรือควรจะเป็นผลจริง ๆ ของรูปนั้นต่อจำเลยคนใดคนหนึ่ง (ที่เป็นอัตวิสัย)
ข้อวิพากษ์วิจารณ์.
ศาสตราจารย์กฎหมายหญิงผู้หนึ่ง วิพากษ์วิจารณ์การทดสอบนี้ เพราะทำให้สาธารณชนต้องดูรูปของเด็กในลักษณะที่คนใคร่เด็กจะดู เพื่อที่จะกำหนดว่ารูปเหล่านั้นสมควรหรือไม่
"เพราะว่าทุกสิ่งทุกอย่างกลายเป็นสื่อลามกอนาจารเด็กตามมุมมองของกฎหมาย จะเป็นเด็กใส่เสื้อผ้า เด็กเขิน เด็กในสิ่งแวดล้อมที่มีเด็ก บางทีตัวเด็กเองอาจได้กลายเป็นสิ่งลามกอนาจารไปแล้ว"
ส่วนนักวิชาการอีกท่านหนึ่งให้ข้อสังเกตว่า "การประยุกต์ใช้องค์ต่าง ๆ เหล่านี้ ดังที่พบในคดี 'Knox' ทำให้ต้องวิเคราะห์อย่างยืดยาวซึ่งสื่อต่าง ๆ ที่คนโดยมากในอดีตจะไม่ถือว่าลามกอนาจารหรือว่าเกี่ยวข้องกับเพศ
และเพราะจะต้องผ่านการวิเคราะห์เช่นนี้ ตำรวจ ผู้พิพากษา ทนาย และโดยที่สุดคือสาธารณชน ก็จะถูกบังคับให้ดูอย่างละเอียดลออซึ่งรูปภาพของเด็ก (และโดยทั่วไปซึ่งเด็กด้วย) ที่ไม่เป็นพิษเป็นภัยเพิ่มขึ้นเรื่อย ๆ เพื่อที่จะกำหนดว่า เด็กที่อยู่ในรูปอาจจะทำอะไรเกี่ยวกับเพศหรือไม่"
เชิงอรรถและอ้างอิง.
<templatestyles src="Reflist/styles.css" />
เปโดร มาริโอ อัลบาเรซ

เปโดร มาริโอ อัลบาเรซ อาบรันเต (เกิดเมื่อวันที่ 2 กุมภาพันธ์ พ.ศ. 2525) หรือที่รู้จักกันในชื่อ มาริโอ เป็นนักฟุตบอลชาวสเปน ปัจจุบันได้ลงเล่นให้กับโปลิศ เทโร ในตำแหน่งกองหลัง
สโมสร.
เขาเกิดในเมืองซานตากรุซเดเตเนริเฟซึ่งตั้งอยู่ในแคว้นกานาเรียส ประเทศสเปน มาริโอได้เริ่มเล่นเป็นนักฟุตบอลอาชีพกับอัตเลติโกเดมาดริด โดยเริ่มเล่นในทีมชุดเซ (C) และ ทีมชุดเบ (B) ตามลำดับ ต่อมาในช่วงฤดูร้อน ปี พ.ศ. 2544 เขาได้เซ็นสัญญากับเรอัลบายาโดลิด และทำให้เขาได้เริ่มเล่นในลาลิกา ฤดูกาล 2001–2002 โดยลงเล่นไป 17 นัด และในฤดูกาลถัดมาด้วย
ในลาลิกา ฤดูกาล 2003–2004 มาริโอได้ถูกยืมตัวไปสโมสรฟุตบอลบาร์เซโลนา และได้ลงเล่นเพียง 1 นัดเท่านั้น ซึ่งเป็นนัดที่น่าอับอายของบาร์เซโลนา ซึ่งบุกไปแพ้สโมสรฟุตบอลมาลากา 1–5 เมื่อวันที่ 3 ธันวาคม พ.ศ. 2546 และต่อมา หลังจากที่บายาโดลิดได้ตกชั้นในเดือนมิถุนายน เขาได้กลับไปยังสโมสรฟุตบอลในแคว้นกัสติยาและเลออน และลงเล่น 2 ฤดูกาลในเซกุนดาดิบิซิออน
มาริโอได้เข้าร่วมกับเรเกรอาติโบเดอูเอลบา ใน พ.ศ. 2549 และเป็นส่วนสำคัญที่ช่วยให้สโมสรของแคว้นอันดาลูซิอา จบฤดูกาลได้ด้วยอันดับที่ 8 ในขณะที่เขายังสามารถทำประตูที่ 4 ของการเล่นฟุตบอลของเขา ในวันที่ 5 พฤศจิกายน พ.ศ. 2549 ในนาทีสุดท้าย ทำให้ทีมสามารถเอาชนะฌิมนัสติกดาตาร์ราโกนาไปได้ 2–1
สำหรับฤดูกาล 2007–2008 นั้น มาริโอได้เข้าร่วมทีมกับสโมสรฟุตบอลเฆตาเฟ และเริ่มต้นได้ดีในฤดูกาล 2008–09 แต่หลังจากผ่านฤดูกาลที่ 2 ของเขาไป ก็มีปัญหาเรื่องอาการบาดเจ็บทำให้ไม่สามารถลงเล่นได้ เมื่อเขารักษาอาการบาดเจ็บแล้ว ได้กลับมาลงเล่นอีกครั้งในฤดูกาล 2010–2011 ซึ่ง 1 ใน 3 ของเกมที่ลงเล่น เป็นนัดที่บุกไปแพ้ให้กับสโมสรฟุตบอลเรอัลมาดริด 0–4 เมื่อวันที่ 10 พฤษภาคม พ.ศ. 2554
มาริโอได้ลงเล่นให้กับเรอัลเบติสอยู่เป็นระยะเวลานานพอสมควร โดยเขาได้รับการเซ็นสัญญาแบบฟรีในเดือนมิถุนายน พ.ศ. 2554 และเขาก็ได้ทำประตูแรกและประตูเดียวให้กับ "เบร์ดิบลังโกส" ในวันที่ 24 กุมภาพันธ์ พ.ศ. 2556 แต่ทีมของเขาได้ตกชั้นในฤดูกาล 2012–2013 หลังจากฤดูกาลนั้น เขาก็ได้ออกจากทีมไป
ในปลายเดือนกรกฎาคม พ.ศ. 2556 มาริโอได้เซ็นสัญญา 2 ปีกับสโมสรฟุตบอลบากู ในอาเซอร์ไบจาน พรีเมียร์ลีก หลังจากนั้นก็ได้กลับมาที่สเปน และเล่นให้กับเรอัลซาราโกซา
ในต้นเดือนมีนาคม พ.ศ. 2559 เขาได้เซ็นสัญญาลงเล่นให้กับสโมสรฟุตบอลเอสซีจี เมืองทอง ยูไนเต็ด ในไทยลีก จากนั้นในเดือนกุมภาพันธ์ พ.ศ. 2560 มาริโอได้ย้ายไปร่วมทีมโปลิศ เทโร
จอห์น กอลส์เวอร์ธี

จอห์น กอลส์เวอร์ธี (14 สิงหาคม ค.ศ. 1867 – 31 มกราคม ค.ศ. 1933) เป็นนักเขียนชาวอังกฤษ เกิดที่เขตคิงส์ตันอะพอนเทมส์ เป็นบุตรของจอห์นและบลังเช (นามสกุลเดิม บาร์ทลีต) ไบเล่ย์ ครอบครัวของกอลส์เวอร์ธีมีฐานะ กอลส์เวอร์ธีเข้าเรียนที่โรงเรียนแฮร์โรว์และวิทยาลัยนิวเพื่อเป็นทนายความ แต่ต่อมากอลส์เวอร์ธีเลือกที่จะเดินทางไปยังสถานที่ต่าง ๆ เพื่อดูแลธุรกิจขนส่งของครอบครัว ระหว่างเดินทาง กอลส์เวอร์ธีได้เป็นเพื่อนกับนักเขียน โจเซฟ คอนราด ในปี ค.ศ. 1895 กอลส์เวอร์ธีเริ่มมีสัมพันธ์กับแอดา เนเมซิส เพียร์สัน คูเปอร์ ภรรยาของพันตรีอาร์เธอร์ กอลส์เวอร์ธี ลูกพี่ลูกน้องของเขา กอลส์เวอร์ธีและคูเปอร์แต่งงานกันในอีก 10 ปีต่อมาและอยู่ด้วยกันจนกระทั่งกอลส์เวอร์ธีเสียชีวิต
กอลส์เวอร์ธีออกผลงานเล่มแรก "From the Four Winds" ในปี ค.ศ. 1897 และออกผลงานต่อ ๆ มาในชื่อ "จอห์น ซินจอห์น" ในปี ค.ศ. 1904 กอลส์เวอร์ธีเริ่มใช้ชื่อจริงในหนังสือ "The Island Pharisees" กอลส์เวอร์ธีเป็นที่รู้จักจากผลงานชุด "The Forsyte Saga" ซึ่งเป็นเรื่องราวชีวิตของครอบครัวชนชั้นสูงชาวอังกฤษ ผลงานชุดนี้ทำให้สังคมหันมาสนใจการตรวจพิจารณา สิทธิสตรีและการปฏิรูปเรือนจำ ในช่วงสงครามโลกครั้งที่หนึ่ง กอลส์เวอร์ธีทำงานที่โรงพยาบาลในฝรั่งเศสและเป็นประธานคนแรกของสมาคมนักเขียน PEN International กอลส์เวอร์ธีได้รับพระราชทานเครื่องราชอิสริยาภรณ์ชั้น OM (Order of Merit) ในปี ค.ศ. 1929 แต่ปฏิเสธที่จะรับบรรดาศักดิ์ชั้นอัศวิน ในปี ค.ศ. 1932 กอลส์เวอร์ธีได้รับรางวัลโนเบลสาขาวรรณกรรม และเสียชีวิตด้วยโรคเนื้องอกในสมองในปีต่อมา
นัมฮันซันซ็อง

นัมฮันซันซ็อง (อักษรโรมัน: Namhansanseong) คือ แหล่งมรดกโลกทางวัฒนธรรมของประเทศเกาหลีใต้ ตั้งอยู่ในจังหวัดคย็องกี เป็นเมืองที่ออกแบบเพื่อใช้เป็นเมืองหลวงสำหรับกรณีฉุกเฉินของราชวงศ์โชซอน (ค.ศ. 1392–1910) ตั้งอยู่ในพื้นที่ภูเขาห่างจากโซลไปทางตะวันออกเฉียงใต้ราว 25 กิโลเมตร มันถูกสร้างขึ้นและได้รับการปกป้องโดยพระสงฆ์ สามารถรองรับคนได้ถึง 4,000 คนและสามารถใช้เป็นสถานที่สำหรับจัดการบริหารบ้านเมืองและการทหารในเรื่องที่สำคัญได้ นัมฮันซันซ็องมีส่วนที่หลงเหลือมาจากยุคศตวรรษที่ 7 แต่ถูกสร้างขึ้นใหม่หลายต่อหลายครั้งโดยเฉพาะในศตวรรษที่ 17 ในช่วงการบุกโจมตีของราชวงศ์แมนจูของจีน
เมืองนี้เป็นการรวมแนวคิดด้านวิศวกรรมของกองทัพในยุคนั้นเข้าด้วยกัน โดยได้รับอิทธิพลจากทั้งจีนและญี่ปุ่น รวมถึงการเปลี่ยนแปลงในศิลปะของการสร้างป้อมปราการ จากการเข้ามาของอาวุธที่ใช้ดินปืนจากชาติตะวันตก นัมฮันซันซองเป็นเมืองที่มีผู้อยู่อาศัยทุกยุคสมัย และเคยเป็นเมืองเอกมาเป็นระยะเวลานาน จึงมีหลักฐานทางประวัติศาสตร์หลายอย่างทั้งด้านการทหาร พลเมือง และศาสนา จนกลายเป็นสัญลักษณ์แห่งอธิปไตยของเกาหลีใต้
มรดกโลก.
นัมฮันซันซ็องได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 38 เมื่อปี 2557 ที่กรุงโดฮา ประเทศกาตาร์ด้วยข้อกำหนดและหลักเกณฑ์ในการพิจารณา ดังต่อไปนี้
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พื้นที่ประวัติศาสตร์แพ็กเจ

พื้นที่ประวัติศาสตร์แพ็กเจ  ตั้งอยู่ในพื้นที่ภูเขาในภาคตะวันตกตอนกลางในจังหวัดช็อลลาเหนือและจังหวัดชุงช็องใต้ ประเทศเกาหลีใต้ ประกอบไปด้วยโบราณสถาน 8 แห่ง อายุตั้งแต่ ค.ศ. 475-660 เช่น ป้อมปราการ กงซันซ็อง และสุสานหลวงที่หมู่บ้านซงซัน (ซงซัน-รี), ป้อมปราการบูโซซันซ็อง ในเมืองซาบี อดีตเมืองหลวงของอาณาจักรแพ็กเจ วัดมิรึกซ เป็นต้น
สถานที่เหล่านี้สื่อให้เห็นช่วงยุคปลายของอาณาจักรแพ็กเจ ซึ่งเป็น 1 ใน 3 อาณาจักรยุคแรกสุดในคาบสมุทรเกาหลี (18 ปีก่อนคริสตกาล-ค.ศ. 660) ซึ่งในเวลานั้นอาณาจักรเหล่านี้เป็นทางเชื่อมสำคัญของการแลกเปลี่ยนทางศิลปะ วัฒนธรรม ศาสนาพุทธ และเทคโนโลยีที่สำคัญกับจีนและญี่ปุ่น
มรดกโลก.
พื้นที่ประวัติศาสตร์เพ็กเจขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 39 เมื่อ พ.ศ. 2558 ที่เมืองบอนน์ ประเทศเยอรมนีด้วยข้อกำหนดและหลักเกณฑ์ในการพิจารณา ดังต่อไปนี้
โบราณสถานและแหล่งประวัติศาสตร์ในแคซ็อง

โบราณสถานและแหล่งประวัติศาสตร์ในแคซ็อง (ฮันจา: 開城歷史遺蹟地區) แหล่งมรดกนี้ตั้งอยู่ที่เมืองแคซ็องทางใต้ของประเทศ ประกอบด้วยองค์ประกอบ 12 ส่วน ซึ่งเป็นหลักฐานของประวัติศาสตร์และวัฒนธรรมของราชวงศ์โครยอ ตั้งแต่คริสตศตวรรษที่ 10 ถึง 14 (พุทธศตวรรษที่ 15–19) การวางผังเมืองของนครหลวงแคซ็อง พระราชวัง สถาบัน และสุสาน ปราการและประตูเมืองเป็นตัวแทนของคุณค่าทางการเมือง วัฒนธรรม ปรัชญา และจิตวิญญาณของยุคสมัยทางประวัติศาสตร์ที่สำคัญในภูมิภาคนี้ โบราณสถานที่ได้รับการขึ้นบัญชียังได้รวมถึงหอสังเกตการณ์เทหวัตถุและอุกกาบาต โรงเรียน 2 แห่ง (รวมถึงแห่งที่อุทิศให้กับการให้การศึกษากับข้าราชการ) และแผ่นป้ายจารึก แหล่งนี้พิสูจน์ถึงการเปลี่ยนผ่านจากพุทธศาสนามาเป็นลัทธิขงจื๊อใหม่ในเอเชียตะวันออก และการผสมผสานคุณค่าทางวัฒนธรรม จิตวิญญาณ และการเมืองของรัฐที่มีอยู่ก่อนการรวมประเทศเกาหลีภายใต้ราชวงศ์โคริยอ การผสมผสานของแนวคิดทางพุทธศาสนา ลัทธิขงจื๊อ ลัทธิเต๋าและหลักฮวงจุ้ย ปรากฏอยู่ในการวางผังของพื้นที่ และสถาปัตยกรรมของสิ่งก่อสร้าง
มรดกโลก.
โบราณสถานและแหล่งประวัติศาสตร์ในแคซ็องได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 37เมื่อปี 2556ที่กรุงพนมเปญ ประเทศกัมพูชาด้วยข้อกำหนดและหลักเกณฑ์ในการพิจารณา ดังต่อไปนี้
กลุ่มภาพบนแผ่นหินแห่งเทือกเขาอัลไตในมองโกเลีย

กลุ่มภาพบนแผ่นหินแห่งเทือกเขาอัลไตในมองโกเลีย  เป็นภาพแกะสลักหินและที่ฝังศพจำนวนมากที่พบในแหล่งโบราณคดี 3 แห่งในบริเวณนี้ อธิบายถึงพัฒนาการทางวัฒนธรรมของมองโกเลียที่มีมากว่า 12,000 ปี ภาพสลักที่มีอายุเก่าแก่ที่สุด (11,000-6,000 ปีก่อนคริสตกาล) แสดงว่าพื้นที่บริเวณนี้เคยมีบางส่วนเป็นป่าละเมาะและหุบเขาที่อยู่อาศัยของนักล่าสัตว์ด้วยการล่าขนาดใหญ่ ต่อมาเปลี่ยนเป็นภาพแกะสลักการต้อนฝูงสัตว์เป็นลักษณะเด่น ภาพสลักในยุคใหม่สุดแสดงถึงการเปลี่ยนวิถีชีวิตเป็นชนขี่ม้าเร่ร่อนอย่างอิสระในช่วง 1,000 ปีก่อนคริสตกาล ในช่วงสมัยสิเถียนและสมัยอิทธิพลเติร์กตอนปลาย (คริสต์ศตวรรษที่ 7-8 หรือ พุทธศตวรรษที่ 12-13) ภาพแกะสลักเหล่านี้มีส่วนทำให้เกิดความเข้าใจต่อสภาพสังคมสมัยก่อนประวัติศาสตร์ในเอเชียเหนือที่มีคุณค่ายิ่ง
มรดกโลก.
กลุ่มภาพบนแผ่นหินแห่งเทือกเขาอัลไตในมองโกเลียได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 35 เมื่อปี พ.ศ.2554 (ค.ศ. 2011) ที่กรุงปารีส ประเทศฝรั่งเศสด้วยข้อกำหนดและหลักเกณฑ์ในการพิจารณา ดังต่อไปนี้
ฝันของฉันต้องมีเธอ

ฝันของฉันต้องมีเธอ (; โรมาจิ: "โอะโมะอิเดะ โนะ มาร์นี" แปล: มาร์นี่ในความทรงจำ) เป็นอนิเมะในปี 2014 โดยการเขียนบทและกำกับของ ฮิโระมะซะ โยะเนะบะยะชิ ผลิตโดยสตูดิโอจิบลิ โดยได้ดัดแปลงมาจากนวนิยายที่ชื่อ "When Marnie Was There" ของ จอห์น จี. โรบินสัน ชาวอังกฤษ 
เนื้อเรื่องย่อ.
เป็นเรื่องราวของเด็กสาวอายุ 12 ปีในซัปโปะโระ ที่ชื่อ อันนะ ซาซากิ เธอสูญเสียพ่อแม่ตั้งแต่ยังเด็ก ทำให้เธอกลายเป็นเด็กกำพร้าและไปอยู่ที่สถานรับเลี้ยงเด็ก สตรีนามโยริโกะและสามีได้รับเลี้ยงเธอในฐานะลูกบุญธรรม อย่างไรก็ตามเธอกลับไม่เคยรู้สึกว่าทั้งสองเป็นพ่อแม่ของตนเอง และไม่เคยเรียกโยริโกะว่าแม่ เนื่องจากเธอรับรู้ว่าโยริโกะได้รับค่าเลี้ยงดูเธอมากจากรัฐบาล และคิดว่าทั้งสองรับเลี้ยงเธอมาแค่เพราะอยากได้เงินเท่านั้น อันนะกลายเป็นเด็กเก็บตัว ไม่พูดจากับใคร และนั้นเองทำให้ทั้งสองเป็นห่วงอันนะอย่างมาก จนวันหนึ่ง ขณะที่อันนะอยู่ที่โรงเรียน โรคหืดของเธอกำเริบทำให้เธอต้องเข้าพักรักษาตัวที่โรงพยาบาล โยริโกะจึงมีความคิดให้อันนะไปอาศัยอยู่ในชนบทแถบเมืองคุชิโระและเนะมุโระ ซึ่งอากาศดีเป็นเวลาซักพักเพื่อที่จะให้อาการของเธอดีขึ้นในช่วงหยุดฤดูร้อน อันนะจึงได้ไปอาศัยกับสองสามีภรรยาโออิวะ ซึ่งเป็นญาติของโยริโกะ
หมู่บ้านที่เธอย้ายเข้าไปอยู่ใหม่นั้นเป็นหมู่บ้านติดทะเล ซึ่งเธอพบว่าริมชายฝั่งของอีกฟาก มีคฤหาสน์ร้างสถาปัตยกรรมตะวันตกหลังหนึ่งตั้งอยู่ ด้วยความรู้สึกคุ้นเคยเธอจึงเข้าไปสำรวจ เมื่อเธอกลับมาถึงบ้านเธอจึงถามเกี่ยวกับคฤหาสน์หลังนั้นและได้รับคำตอบว่าเมื่อนานมาแล้วมันเป็นคฤหาสน์ที่เจ้าของชาวต่างประเทศจะมาอาศัยอยู่เป็นพักๆ และตั้งแต่คืนนั้น เธอก็ฝันถึงคฤหาสน์หลังนั้นมาตลอด ซึ่งในฝันเธอเห็นเด็กสาวชาวต่างประเทศผมสีทองอยู่ในคฤหาสน์หลังนั้นด้วย
ท่าอากาศยานนานาชาติคิมแฮ

ท่าอากาศยานนานาชาติคิมแฮ (IATA: PUS, ICAO: RKPK) ตั้งอยู่ที่สุดฝั่งตะวันตกของเมืองปูซาน ประเทศเกาหลีใต้ เปิดให้บริการในปี พ.ศ. 2519 ส่วนอาคารผู้โดยสารระหว่างประเทศเปิดให้บริการในวันที่ 31 ตุลาคม 2550 ท่าอากาศยานนานาชาติคิมแฮถือเป็นท่าอากาศยานหลักของสายการบินแอร์ปูซาน ทางวิ่งหมายเลข 18L/36R ใช้สำหรับการทหารเท่านั้น แต่ด้วยสภาพการจราจรทางอากาศที่หนาแน่นขึ้น จึงมีแผนจะเปิดให้บริการสำหรับสายการบินพลเรือน ในปี พ.ศ. 2558 มีผู้โดยสารใช้บริการทั้งหมด 12,382,150 คน
ในปี 2556 เมืองปูซานประกาศว่าเตรียมสิ้นสุดการให้บริการสำหรับสายการบินโดยสารที่ท่าอากาศยานนานาชาติคิมแฮ เนื่องจากขนาดท่าอากาศยานที่เล็ก การจราจรทางอากาศที่คับคั่ง และเหตุผลด้านความปลอดภัย โดยมีแผนจะย้ายท่าอากาศยานของปูซานไปยังเกาะกาด็อกโดทางตะวันตกเฉียงใต้ของปูซาน และทางใต้ของท่าเรือปูซานนิวพอร์ต ประมาณ 7 กม.
สถิติ.
สายการบินยอดนิยม.
ในปีพ.ศ. 2558 มี 10 สายการบินยอดนิยมที่ครองส่วนแบ่งผู้โดยสารที่บินผ่านท่าอากาศยานนานาชาติกิมแฮดังต่อไปนี้:
จินแอร์
ช่วงเวลาหยุดบิน.
ท่าอากาศยานนานาชาติกิมแฮมีช่วงเวลาหยุดบินตั้งแต่เวลา 23.00 - 6.00 น.
จังหวัดอุฟส์

อุฟส์  เป็นหนึ่งใน 21 จังหวัดของประเทศมองโกเลีย ตั้งอยู่ทางตะวันตกของประเทศ จังหวัดห่างจากเมืองหลวงอูลานบาตาร์ 1,336 กิโลเมตร มีเนื้อที่ 69,585.39 ตารางกิโลเมตร และมีประชากร 75,737 คน
จังหวัดตั้งชื่อตามทะเลสาบที่ใหญ่ที่สุดของประเทศคือ ทะเลสาบอุฟส์
วายาลัลอูมา

เพลงชาติสาธารณรัฐอาหรับเยเมน มีชื่ออย่างเป็นทางการว่า "วายาลัลอูมา"  ในปัจจุบันเป็นผลงานการประพันธ์เนื้อร้องโดย อาเหม็ด อัล อามาลี เรียบเรียงทำนองโดย อาลี อัล อันซี ประกาศใช้เมื่อปี พ.ศ. 2521 ถึง พ.ศ. 2533 ก่อนหน้านี้เยเมนเหนือได้ใช้เพลงชาติฉบับก่อนหน้านี้ ในปี พ.ศ. 2510
วันต่อต้านการตรวจพิจารณาไซเบอร์โลก

วันต่อต้านการตรวจพิจารณาไซเบอร์โลก  เป็นงานออนไลน์จัดขึ้นในวันที่ 12 มีนาคมของทุกปี เพื่อระดมการสนับสนุนอินเทอร์เน็ตเดียวและไม่จำกัดซึ่งทุกคนเข้าถึงได้และเพื่อดึงความสนใจไปยังวิธีที่รัฐบาลทั่วโลกกำลังขัดขวางและตรวจพิจารณาเสรีภาพในการพูดออนไลน์ มีการจัดครั้งแรกในวันที่ 12 มีนาคม 2551 ตามคำขอของนักข่าวไร้พรมแดนและองค์การนิรโทษกรรมสากล ฌ็อง-ฟร็องซัว ฌุลียา (Jean-François Julliard) เลขาธิการผู้สื่อข่าวไร้พรมแดน และลาร์รี ค็อกซ์ ผู้อำนวยการบริหารขององค์การนิรโทษกรรมสากล ถูกส่งไปยังเจ้าหน้าที่บริหารของกูเกิล ยาฮู! และบริษัทไมโครซอฟท์เพื่อขอจัดวันดังกล่าว งานมีตราสัญลักษณ์ที่ผู้สื่อข่าวไร้พรมแดนสร้างซึ่งเป็นรูปเมาส์คอมพิวเตอร์เป็นอิสระจากโซ่ตรวน
ฟร็องซัว โมรียัก

ฟร็องซัว ชาร์ล โมรียัก (11 ตุลาคม ค.ศ. 1885 – 1 กันยายน ค.ศ. 1970) เป็นนักเขียน, นักวิจารณ์, กวีและนักหนังสือพิมพ์ชาวฝรั่งเศส เป็นบุตรคนเล็กในจำนวน 5 คนของครอบครัวชนชั้นกลางในบอร์โด บิดาของโมรียักเสียชีวิตตั้งแต่โมรียักอายุ 18 เดือน โมรียักเรียนจบด้านวรรณกรรมจากมหาวิทยาลัยบอร์โดและย้ายมาอยู่ที่ปารีสเพื่อเรียนต่อที่โรงเรียนแห่งชาติชาทร์ (École Nationale des Chartes) ในปี ค.ศ. 1909 โมรียักออกผลงานชิ้นแรก "Les Mainsjointes" ซึ่งเป็นบทกวีรวมเล่ม ต่อมาในปี ค.ศ. 1922 โมรียักออกผลงาน "Le Baiser aux lepreux" ซึ่งทำให้เขาเริ่มมีชื่อเสียง ในช่วงคริสต์ทศวรรษ 1930 โมรียักแสดงความเห็นต่อต้านการขึ้นสู่อำนาจของฟรันซิสโก ฟรังโกในสเปนและเขียนบทความสนับสนุนฝ่ายต่อต้านนาซีในฝรั่งเศสลงหนังสือพิมพ์ ในปี ค.ศ. 1952 โมรียักได้รับรางวัลโนเบลสาขาวรรณกรรม ระหว่าง ค.ศ. 1950–1956 โมรียักออกผลงานบันทึกความทรงจำและชีวประวัติของอดีตประธานาธิบดีชาร์ล เดอ โกล โมรียักเสียชีวิตที่กรุงปารีสในปี ค.ศ. 1970
จังหวัดกำปงธม

กำปงธม หรือ ก็อมป็วงทม  เป็นจังหวัด ("เขต") ของประเทศกัมพูชา มีอาณาเขตติดต่อกับจังหวัดเสียมราฐทางทิศตะวันตกเฉียงเหนือ, จังหวัดพระวิหารทางทิศเหนือ, จังหวัดสตึงเตรงทางทิศตะวันออกเฉียงเหนือ, จังหวัดกระแจะทางทิศตะวันออก, จังหวัดกำปงจามและจังหวัดกำปงชนังทางทิศใต้ และติดต่อกับโตนเลสาบทางทิศตะวันตก
เมืองหลักของจังหวัด คือ สตึงแสน เป็นเมืองชายฝั่งแม่น้ำแสน มีประชากรประมาณ 30,000 คน
จังหวัดกำปงธมเป็นจังหวัดที่มีพื้นที่มากที่สุดเป็นอันดับที่ 2 เป็นจังหวัดที่มีสถานที่ที่เป็นสถาปัตยกรรมเขมรเป็นจำนวนมาก ได้แก่ ปราสาทสมโบไพรกุก และปราสาทวัด Andet จังหวัดกำปมธมเป็นหนึ่งในเก้าจังหวัดที่อาณาเขตติดต่อกับโตนเลสาบ และเป็นจังหวัดที่ซึ่งเป็นส่วนหนึ่งของเขตสงวนชีวมณฑลโตนเลสาบ
ประวัติศาสตร์.
ชื่อเดิมของจังหวัด คือ "กำปงโพสธม" (ท่าเรือ/นครแห่งงูร้าย) ตามตำนานท้องถิ่นเล่าขานกันว่า ที่ท่าเรือริมทะเลสาบใกล้กับแม่น้ำแสน มีงูอาศัยอยู่ในถ้ำทั้ง 2 แห่ง ซึ่งใกล้เคียงกัน เมื่อถึงทุกวันหยุดทางศาสนา งูเหล่านี้จะปรากฏให้ชาวบ้านบริเวณนั้นเห็น จึงเรียกที่แห่งนั้นว่า "กำปงโพสธม" แต่สุดท้ายงูเหล่านั้นได้หายไป ชื่อจึงสั้นลงเป็น กำปงธม เมื่อถึงยุคอาณานิคมกัมพูชา ฝรั่งเศสได้แบ่งดินแดนกัมพูชาเป็นจังหวัดต่าง ๆ และตั้งชื่อจังหวัดหลาย ๆ จังหวัด เป็นชื่อตามที่ท้องถิ่นกล่าวขาน
กำปงธมเคยเป็นเมืองหลวงอันเรืองอำนาจในเอเชียตะวันออกเฉียงใต้ ครั้นในยุคอาณาจักรฟูนาน ปราสาท Sambor Prei Kuk ซึ่งสืบทอดมาจากยุคอาณาจักรเจนละ อยู่ในจังหวัดกำปงธม
ภูมิศาสตร์.
พื้นที่ที่อยู่ในเขตสงวนชีวมณฑลโตนเลสาบ จังหวัดกำปงธม มี 2 แห่ง ได้แก่
เขตการปกครอง.
จังหวัดกำปงธมแบ่งออกเป็น 8 อำเภอ
ซุลเซอร์

ซุลเซอร์ (Sulzer) เป็นรถจักรดีเซลไฟฟ้าประเภทหนึ่ง ที่การรถไฟแห่งประเทศไทยนำเข้ามาใช้ในประเทศไทยเมื่อปี พ.ศ. 2474 ปัจจุบันรถจักรดังกล่าวได้ถูกตัดบัญชีเป็นที่เรียบร้อยแล้ว 
ประวัติ.
พระเจ้าบรมวงศ์เธอ กรมพระกำแพงเพชรอัครโยธิน ผู้บัญชาการกรมรถไฟหลวง ในสมัยนั้น ได้สั่งซื้อรถจักรดีเซลไฟฟ้ารุ่นนี้มาใช้งาน เป็นรุ่นที่สอง เพราะพระองค์ทรงเห็นว่า รถจักรไอน้ำลากจูงขบวนรถไม่สะดวก และไม่ประหยัด อีกทั้งลูกไฟที่กระจายออกมาเป็นอันตรายต่อผู้โดยสาร โดยรถจักรรุ่นดังกล่าว ได้ดำเนินการผลิตและทดสอบระบบ ณ ประเทศสวิตเซอร์แลนด์ และเมื่อปี พ.ศ. 2474 ได้ถูกนำเข้ามาใช้งานในราชอาณาจักรไทย เป็นจำนวนทั้งสิ้น 6 คัน ทางกรมรถไฟหลวงได้กำหนดหมายเลขของรถจักรดังกล่าว คือหมายเลข 501 ถึง 506 โดยในระยะแรก ได้นำมาใช้ลากจูงรถด่วน สาย กรุงเทพ-เชียงใหม่ และ กรุงเทพ-หัวหิน รถจักรรุ่นนี้ทั้ง 6 คัน ถูกใช้งานในประเทศสยาม รวมระยะทางกว่า 700,000 กม. 
เมื่อเข้าสู่ช่วงสงครามโลกครั้งที่ 2 รถจักรบางคันถูกโจมตีทางอากาศ จนเสียหายเกินกำลังซ่อม เมื่อสงครามจบลง รถบางส่วนได้ถูกโอนมาใช้งานในทางรถไฟสายแม่กลอง และในที่สุด รถจักรรุ่นดังกล่าวได้ถูกตัดบัญชี หรือปลดระวางลงในปี พ.ศ. 2507 ส่วนหมายเลข 504 และ 505 ถูกตัดบัญชีในปี พ.ศ. 2532
ในปัจจุบัน สามารถพบเห็นรถจักรซุลเซอร์ (หมายเลข 504) ได้ที่ ตลาดนัดรถไฟ สาขาศรีนครินทร์
แซรอสดวงอาทิตย์ที่ 125

แซรอสชุดที่ 125 ของสุริยุปราคา เกิดขึ้นที่โหนดขึ้นของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 73 ครั้ง ประกอบด้วยสุริยุปราคาบางส่วน 12 ครั้ง สุริยุปราคาเต็มดวง 4 ครั้ง สุริยุปราคาผสม 2 ครั้ง สุริยุปราคาวงแหวน 34 ครั้ง และสุริยุปราคาบางส่วน 21 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1602 - พ.ศ. 2901 กินเวลาทั้งสิ้น 1298.17 ปี
แซรอสดวงอาทิตย์ที่ 125 นี้เชื่อมโยงกับแซรอสดวงจันทร์ที่ 118
อุปราคาเงามืด.
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
สโมสรฟุตบอลไทยซัมมิท

สโมสรฟุตบอลไทยซัมมิท สมุทรปราการ คืออดีตสโมสรฟุตบอลในประเทศไทย ตั้งอยู่ที่ตำบลบางโฉลง อำเภอบางพลี จังหวัดสมุทรปราการ เป็นสโมสรฟุตบอลของบริษัทไทยซัมมิท ออโตพาร์ต อินดัสทรี จำกัด ผู้ผลิตและจำหน่ายชิ้นส่วนรถยนต์ เคยสร้างผลงานเป็นตัวแทนของสมาคมกีฬาจังหวัดสมุทรปราการ ลงแข่งขันในโปรวินเชียลลีกและคว้าแชมป์ได้ในฤดูกาล 2551 ทำให้ได้สิทธิเลื่อนชั้นขึ้นไปเล่นในลีกภูมิภาค ดิวิชัน 2
โดยสโมสรลงแข่งขันในลีกภูมิภาค ดิวิชัน 2 เป็นครั้งแรกในฤดูกาล 2552 เขตภาคกลางและภาคตะวันออก ภายใต้ชื่อ "ไทยซัมมิท สมุทรปราการ" และมีฉายาว่า The Factory Boys ที่แสดงถึงการเป็นทีมที่มาจากโรงงานอุตสาหกรรม 
ต่อมาหลังจบฤดูกาล 2553 สโมสรได้ประกาศยุบทีมและส่งคืนสิทธิในการลงแข่งขันให้กับจังหวัดสมุทรปราการ โดยทางจังหวัดสมุทรปราการได้ส่งมอบสิทธิในการลงเล่นดิวิชัน 2 ต่อให้กับสโมสรฟุตบอลสมุทรปราการ ยูไนเต็ด
ประวัติ.
ปี พ.ศ. 2546 บริษัท ไทยซัมมิท โอโตพาร์ท อินดัสตรี จำกัด โดย ดร.สมพร จึงรุ่งเรืองกิจ ที่เป็นประธานกรรมการบริษัท ได้ก่อตั้งชมรมฟุตบอลของบริษัทขึ้น เพื่อส่งทีมเข้าร่วมการแข่งขันต่างๆในเขตอุตสาหกรรมภายในจังหวัดสมุทรปราการ และใกล้เคียง โดยชนะเลิศฟุตบอลอุตสาหกรรม 3 ปี ติดต่อกัน ในปี 2546–2548
ปี พ.ศ. 2549 สโมสรฟุตบอลไทยซัมมิท ได้ลงแข่งขันฟุตบอลถ้วยพระราชทาน ง. ในนามของ "โรงเรียนบ้านทุ่งเค็ด จ.ระยอง" โดยช่วยให้ โรงเรียนบ้านทุ่งเค็ด คว้าแชมป์ถ้วย ง. และได้เลื่อนชั้นขึ้นไปเล่นในระดับถ้วย ค. ในปีถัดไป 
ในการแข่งขันฟุตบอลถ้วยพระราชทาน ค. ประจำปี 2550 "โรงเรียนบ้านทุ่งเค็ด จ.ระยอง" ยังคงใช้ผู้เล่นของสโมสรฟุตบอลไทยซัมมิท ลงแข่งขันและสามารถคว้าแชมป์ได้สำเร็จ ทำให้บ้านทุ่งเค็ด ได้เลื่อนขึ้นไปเล่นในถ้วยพระราชทาน ข.
พ.ศ. 2551 สโมสรฟุตบอลไทยซัมมิท ได้เป็นตัวแทนของสมาคมกีฬาจังหวัดสมุทรปราการ เข้าร่วมการแข่งขันโปรวินเชียลลีก 2551 ในนามของจังหวัดสมุทรปราการ และคว้าแชมป์ได้สำเร็จพร้อมกับได้สิทธิเลื่อนชั้นขึ้นไปเล่นในลีกภูมิภาค ดิวิชัน 2
ดิวิชัน 2.
สโมสรลงแข่งขันในลีกภูมิภาค ดิวิชัน 2 โซนภาคกลางและตะวันออก ในฤดูกาล 2552 ภายใต้ชื่อ "สโมสรฟุตบอลไทยซัมมิท สมุทรปราการ" โดยลงแข่งขันเป็นนัดแรกเมื่อวันที่ 29 มีนาคม 2552 ในนัดที่บุกไปชนะสโมสรนครนายก เอฟซี 0–1 ที่สนามกีฬากลางจังหวัดนครนายก 
สโมสรจบฤดูกาลด้วย 2552 ด้วยอันดับที่ 4 ในตารางคะแนนโซนภาคกลางตะวันออก และมีโอกาสลงเล่นในถ้วยไทยเอฟเอคัพเป็นครั้งแรกโดยผ่านเข้าไปถึงรอบที่ 2 ก่อนจะตกรอบโดยแพ้ให้กับสโมสรฟุตบอลเพื่อนตำรวจ 
ฤดูกาล 2553 สโมสรย้ายมาแข่งขันในโซนกรุงเทพและปริมณฑล และจบฤดูกาลด้วยอันดับที่ 7 ก่อนจะยุบทีมในเวลาต่อมา โดยคืนสิทธิในการลงแข่งขันให้กับจังหวัดสมุทรปราการ และจังหวัดสมุทรปราการได้มอบสิทธิในการลงเล่นลีกภูมิภาค ดิวิชั่น 2 ฤดูกาล 2554 ให้กับสโมสรฟุตบอลสมุทรปราการ ยูไนเต็ด
กวูคอวาซือ

กวูคอวาซือ  เป็นเมืองทางตะวันตกเฉียงใต้ของประเทศโปแลนด์ ใกล้กับพรมแดนประเทศเช็กเกีย อยู่ในเขตจังหวัดออปอแล มีเนื้อที่ 6.83 ตารางกิโลเมตร และในปี ค.ศ 2007 มีประชากร 14,879 คน เมืองได้รับความเสียหายในปี ค.ศ. 1428 ในช่วงสงครามฮุสไซต์
กระดูกหัก

กระดูกหัก (อักษรย่อ: FRX หรือ Fx, FX, หรือ #) เป็นภาวะทางการแพทย์ที่เกิดความเสียหายกับความต่อเนื่องของผิวกระดูก ในกรณีที่รุนแรง กระดูกอาจแตกออกเป็นหลายส่วน เรียกว่า กระดูกแตกย่อย กระดูกหักอาจเกิดจากแรงกระแทกหรือแรงเค้น หรืออาจเกิดจากการบาดเจ็บเล็กน้อยที่เกิดกับกระดูกที่อ่อนแออยู่เดิม เช่น จากโรคกระดูกพรุน มะเร็งกระดูก หรือการสร้างกระดูกไม่สมบูรณ์ ซึ่งกรณีนี้จะเรียกว่ากระดูกหักเหตุโรค
ทัพเรือที่ 7 ของสหรัฐ

ทัพเรือที่ 7 เป็นกองเรือที่กำหนดหมายเลขของกองทัพเรือสหรัฐ มีสำนักงานใหญ่ที่กิจการกองเรือสหรัฐโยโกซูกะ (U.S. Fleet Activities Yokosuka) ในโยโกซูกะ ประเทศญี่ปุ่น โดยมีบางหน่วยมีฐานในประเทศญี่ปุ่นและกวม เป็นส่วนหนึ่งของทัพเรือแปซิฟิก ณ ปัจจุบัน เป็นกองเรือสหรัฐวางกำลังส่วนหน้าที่ใหญ่ที่สุด มีเรือ 60 ถึง 70 ลำ อากาศยาน 300 ลำ และกำลังพลกองทัพเรือและเหล่านาวิกโยธิน 40,000 นาย
เบ็ญจรงค์ ธนโกเศศ

เบ็ญจรงค์ ธนโกเศศ (5 ตุลาคม พ.ศ. 2461 – 5 สิงหาคม พ.ศ. 2565) ศิลปินแห่งชาติ สาขาศิลปะการแสดง (ดนตรีไทย) ประจำปี พ.ศ. 2541 เป็นบุตรีของเตียง กับทองอู่ ธนโกเศศ เกิดที่ตำบลบางขุนพรหม อำเภอบางขุนพรหม จังหวัดพระนคร เปลี่ยนชื่อจาก “เติม” เป็น “เบ็ญจรงค์” ในสมัยรัฐบาลของจอมพลแปลก พิบูลสงคราม เริ่มเรียนหนังสือพออ่านออกเขียนได้ที่บ้าน แล้วศึกษาต่อที่โรงเรียนพร้อมวิทยามูลจนจบชั้นมัธยมปีที่ 3 ระหว่างที่เรียนหนังสือก็หัดเล่นดนตรีทั้งซอด้วง ซออู้ และขิม ครูคนแรกที่สอนซอด้วงคือ ไปล่ วนเขจร และได้เรียนซออู้เพลงแขกมอญจากหลวงไพเราะเสียงซอ (อุ่น ดูรยชีวิน) ต่อมา ยังได้ต่อทางร้องกับละม่อม อิศรางกูร ณ อยุธยา ครูเชื้อ นักร้อง และท้วม ประสิทธิกุล เป็นบางเพลง จึงมีความสามารถทั้งในด้านการบรรเลงและขับร้อง
เบ็ญจรงค์เริ่มทำงานเป็นเสมียนกรมที่ดิน และได้เริ่มก่อตั้งวงเครื่องสายกรมที่ดินเป็นครั้งแรก รับราชการอยู่กรมที่ดินได้ 8 ปี แล้วย้ายมาอยู่องค์การเชื้อเพลิง ทำงานอยู่ที่นี่อีก 2 ปี แล้วย้ายไปทำงานที่ธนาคารออมสินจนเกษียณอายุเมื่อปี พ.ศ. 2522 เบ็ญจรงค์สมรสกับเรือเอกชิต แฉ่งฉวี มีบุตรีด้วยกันทั้งสิ้น 5 คน ก่อนเกษียณอายุไม่กี่ปี เบ็ญจรงค์ได้แยกทางกับสามี มาอยู่ที่ตำบลบางยี่ขันกับบุตรี
เบ็ญจรงค์เป็นนักสีซอด้วงผู้แม่นเพลง เคยร่วมวงเครื่องสายกับนักดนตรีเอกมามาก เช่น เจือ เสนีย์วงศ์ ณ อยุธยา, พุฒ นันทพล, ประพาส สวนขวัญ เป็นนักดนตรีประจำวงเสริมมิตรบรรเลง เป็นเจ้าของวงดนตรีคณะบางขุนพรหมใต้ และวงมิตรบรรเลง เคยอัดเสียงเดี่ยวซอด้วงเพลงกราวในกับห้างแผ่นเสียง ต. เง็กชวน และมีผลงานบันทึกเสียงเพลงเดี่ยวหลายเพลง เมื่อเกษียณอายุแล้ว วิทยาลัยนาฏศิลป์ กรมศิลปากร ได้เชิญเป็นอาจารย์พิเศษสอนเครื่องสาย เคยสอนดนตรีในจุฬาลงกรณ์มหาวิทยาลัย และได้เคยต่อซอด้วงถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ขณะทรงศึกษาอยู่ที่คณะอักษรศาสตร์
แซรอสดวงอาทิตย์ที่ 126

แซรอสชุดที่ 126 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ประกอบด้วยสุริยุปราคาบางส่วน 8 ครั้ง สุริยุปราคาวงแหวน 28 ครั้ง สุริยุปราคาผสม 3 ครั้ง สุริยุปราคาเต็มดวง 10 ครั้ง และสุริยุปราคาบางส่วน 23 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1721 - พ.ศ. 3002 กินเวลาทั้งสิ้น 1280.14 ปี
แซรอสดวงอาทิตย์ที่ 126 นี้เชื่อมโยงกับแซรอสดวงจันทร์ที่ 119
อุปราคาเงามืด.
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
แกมมา (อุปราคา)

แกมมา (แทนความหมายด้วย γ) ของอุปราคา อธิบายว่าศูนย์กลางเงาของดวงจันทร์หรือโลกปะทะกับสิ่งอื่นเช่นไร ระยะห่าง เมื่อแกนของเงาทรงกรวยผ่านเข้าใกล้ศูนย์กลางโลกหรือดวงจันทร์มากที่สุด คือ สภาพขณะส่วนของรัศมีระนาบศูนย์สูตรของโลก สัญลักษณ์ของแกมมา หมายความว่า สำหรับสุริยุปราคา ถ้าแกนของเงาเคลื่อนผ่านทางเหนือหรือทางใต้ของจุดศูนย์กลางโลก ค่าทางบวกจะหมายถึงทางเหนือ สำหรับจันทรุปราคา มันหมายถึงแกนของเงาของโลกผ่านทางเหนือหรือทางใต้ของดวงจันทร์ ค่าทางบวกจะหมายถึงทางใต้ สำหรับสุริยุปราคา โลก ให้คำจำกัดความว่าครึ่งหนึ่งอันซึ่งมีการสัมผัสกับดวงอาทิตย์ (การเปลี่ยนแปลงนี้ร่วมกับฤดูกาล และไม่สัมพันธ์โดยตรงกับขั้วโลกหรือศูนย์สูตร ดังนั้น จุดศูนย์กลางของโลก คือ ดวงอาทิตย์อยู่ ณ กลางศรีษะโดยตรงไม่ว่าที่ไหนก็ตาม)
แผนภาพที่อยู่ติดกันแสดงให้เห็นถึงแกมมาสุริยุปราคา: เส้นที่แดงแสดงถึงระยะห่างที่น้อยที่สุดจากจุดศูนย์กลางของโลก ในกรณีนี้โดยประมาณ 75% ของรัศมีของโลก เพราะว่าเงามืดผ่านทางเหนือจุดศูนย์กลางของโลก แกมมาในตัวอย่างนี้จึงเป็น +0.75
ค่าสัมบูรณ์ของแกมมาเราแบ่งตามการจำแนกความแตกต่างเพียงเล็กน้อยของสุริยุปราคา
ถ้าโลกเป็นทรงกลม ขีดจำกัดสำหรับอุปราคา ณ ศูนย์กลางจะเป็น 1.0 แต่เพราะความแป้นของโลก ค่าจึงอยู่ที่ประมาณ 0.9972
สุริยุปราคา 29 เมษายน พ.ศ. 2557เกิดขึ้นพร้อมค่าแกมมา 1.0001 ประกอบด้วยกรณีพิเศษของสุริยุปราคาวงแหวนแต่ไม่เกิดขึ้น ณ ศูนย์กลาง แกนของเงาทรงกรวยเกือบพลาดหรือไม่สัมผัสกับทางใต้ของโลก ดังนั้นเส้นที่ไม่กลางก็สามารถเฉพาะเจาะจงสำหรับโซนที่มองเห็นสุริยุปราคาวงแหวนได้
เส้นขนานที่ 64 องศาใต้

เส้นขนานที่ 64 องศาใต้ คือวงกลมละติจูดที่ 64 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรใต้และ ทวีปแอนตาร์กติกา 
รอบโลก.
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 64° ใต้ลากผ่านพื้นที่ดังนี้: #เปลี่ยนทาง
พรีเมียร์ลีก ฤดูกาล 2016–17

พรีเมียร์ลีก ฤดูกาล 2016–17  การแข่งขันพรีเมียร์ลีก ฤดูกาลที่ 25 นับแต่เริ่มจัดการแข่งขันครั้งแรกในปี ค.ศ. 1992 โดยจะเริ่มต้นฤดูกาลวันที่ 13 สิงหาคม ค.ศ. 2016 และสิ้นสุดฤดูกาลวันที่ 21 พฤษภาคม ค.ศ. 2017
การเปลี่ยนโฉม.
เมื่อวันที่ 9 กุมภาพันธ์ ค.ศ. 2016 พรีเมียร์ลีกได้แถลงอย่างเป็นทางการว่าตั้งแต่ฤดูกาล 2016–17 เป็นต้นไปจะใช้ชื่อว่า "พรีเมียร์ลีก"โดยไม่มีสปอนเซอร์เป็นคำนำหน้าชื่อ พร้อมกับเปลี่ยนตราสัญลักษณ์อีกด้วย
และยังเป็นฤดูกาลแรกที่กำหนดให้มีการแข่งขันคู่แรกของแต่ละสัปดาห์ในคืนวันศุกร์ด้วย แทนที่จะมีเพียงวันเสาร์–อาทิตย์ หรือวันจันทร์ในบางคู่เหมือนในฤดูกาลที่ผ่านมา
ทีม.
ทีมเข้าแข่งขันมีทั้งหมด 20 ทีมโดยมี 17 ทีมมาจากฤดูกาลก่อนหน้า และ 3 ทีมที่เลื่อนชั้นขึ้นมาจาก แชมเปียนชิป คือ เบิร์นลีย์, มิดเดิลส์เบรอ, ฮัลล์ซิตี
20 ทีมที่เข้าร่วมแข่งพรีเมียร์ลีก ฤดูกาล 2016–17 
สนาม.
เวสต์แฮมยูไนเต็ดใช้สนามโอลิมปิกสเตเดียมเป็นสนามเหย้าฤดูกาลแรก ด้วยความจุ 60,010 ที่นั่ง สโตกซิตีได้ทำการเปลี่ยนชื่อสนามในฤดูกาล 2016–17 จากบริแทนเนียสเตเดียม เป็น เบต365สเตเดียม
 "ณ วันที่ 21 พฤษภาคม พ.ศ. 2560"
 "ณ วันที่ 21 พฤษภาคม พ.ศ. 2560"
 "ณ วันที่ 18 พฤษภาคม พ.ศ. 2560."
รางวัล.
รางวัลประจำปี.
ผู้จัดการทีมยอดเยี่ยมแห่งฤดูกาลของพรีเมียร์ลีก.
รางวัลผู้จัดการทีมยอดเยี่ยมแห่งปีของพีเอฟเอ ได้แก่ อันโตนิโอ คอนเต้
นักฟุตบอลยอดเยี่ยมแห่งปีของพีเอฟเอ.
รางวัลนักฟุตบอลยอดเยี่ยมแห่งปีของพีเอฟเอ ได้แก่ เอ็นโกโล ก็องเต.
ทีมยอดเยี่ยมประจำปีของพีเอฟเอ.
ทีมยอดเยี่ยมประจำปีของพีเอฟเอ ได้แก่:
นักฟุตบอลดาวรุ่งยอดเยี่ยมแห่งปีของพีเอฟเอ.
รางวัลนักฟุตบอลดาวรุ่งยอดเยี่ยมแห่งปีของพีเอฟเอ ได้แก่ เดเล อัลลี.
นักฟุตบอลแห่งปีของสมาคมผู้สื่อข่าวฟุตบอล.
รางวัลนักฟุตบอลแห่งปีของสมาคมผู้สื่อข่าวฟุตบอล ได้แก่ เอ็นโกโล ก็องเต.
ซีเอสอาร์ (รถจักร)

ซีเอสอาร์ เอสดีเอ3 (CSR SDA3) หรือ ซีเอสอาร์ (CSR) เป็นรถจักรดีเซลไฟฟ้าของการรถไฟแห่งประเทศไทย ที่สั่งนำเข้ามาเพื่อใช้ในการทำบวนรถสินค้าโดยเฉพาะ 
สั่งซื้อจาก บริษัท CSR Qishuyan co.,ltd. มณฑลเจียงซู, ประเทศจีน (ปัจจุบันคือ CRRC Qishuyan co.,ltd.) เมื่อปี พ.ศ. 2558
รถจักร CSR เป็นรถจักรที่มีน้ำหนักกดเพลามากถึง 20 ตัน/เพลา (U20) รุ่นแรกของ การรถไฟแห่งประเทศไทย และ ยังเป็นรถจักรที่สั่งซื้อใหม่ในรอบ 20 ปี
โดยหลังจากการสั่งซื้อ รถจักร จีอีเอ (GEA) ตั้งแต่ปี พ.ศ. 2538 ก็ไม่มีการสั่งซื้อรถจักรเพื่อมาทำขบวนสินค้าอีกเลยจนถึงปี พ.ศ. 2558
รถจักร CSR SDA3 งานหลักคือ การลากจูงขบวนรถสินค้าที่มีน้ำหนักมาก เช่น ข.553/554 ขนเกลือสินเธาว์ ไปยังชุมทางบัวใหญ่ (ปัจจุบัน), รถสินค้า ICD (อดีต) และรถสินค้าระหว่างประเทศไปหนองคาย ข.555/556 ข.557/558 ข.559/560 (บางครั้ง) อีกทั้งยังมีบทบาท ในการช่วยทำรถสินค้าระหว่างทางตอนภูเขาช่วง ชุมทางแก่งคอย - ชุมทางบัวใหญ่ หรือ ตลอดหนองคาย และมีบางโอกาสบ้าง ที่จะมาในเส้นทาง ชุมทางแก่งคอย - ปากช่อง รถจักรคันนี้สามารถลากจูงขบวนรถหนักได้มากถึง 2,500 ตัน ต่อ 1 ขบวน หรือคิดเป็น 1,250 หน่วย ทั้งนี้แล้วรถจักรที่สามารถทำรถสินค้าได้นั้นก็มีหลากหลาย เช่น Alsthom, Hitachi, GEA หรือรุ่นใหม่ล่าสุดคือรถจักร QSY 
ขบวนรถประจำของ CSR SDA3 คือ ขบวนรถสินค้าที่ 553/554 วิ่งเส้นทาง มาบตาพุด - ชุมทางแก่งคอย - ชุมทางบัวใหญ่ โดยขาไปจะเป็นเที่ยวตู้คอนเทนเนอร์เปล่าไม่มีบรรทุก และขากลับนั้นจะเป็นเที่ยวบรรทุกเกลือสินเธาว์ จากชุมทางบัวใหญ่ มุ่งหน้าสู่สถานีมาบตาพุด เพื่อทำการขนส่งต่อไป
หมายเลข 5105 และ 5106 ที่ได้ทำการติดตั้งระบบ
วิสิทธิ์ เลิศฤทธิ์

วิสิทธิ์ เลิศฤทธิ์ เป็นอดีตทหารเรือชาวไทย ผู้ให้กำเนิดวิชามวยไทยเลิศฤทธิ์ ซึ่งได้รับเชิญเป็นอาจารย์พิเศษสอนศิลปะการต่อสู้ ทั้งไฮไฟติงคิกบ็อกซิง, คาราเต้ และไอคิโด ให้แก่โรงเรียนนายร้อยพระจุลจอมเกล้า
ประวัติ.
วิสิทธิ์ เลิศฤทธิ์ เป็นผู้สืบทอดวิชามวยไทยโบราณ (สายโคราช) โดยกล่าวกันว่าบรรพบุรุษของเขาเป็นจตุลังคบาท
ในภายหลัง เขาได้รับราชการทหารเรือ จึงมีโอกาสเดินทางไปศึกษาวิชาศิลปะการต่อสู้ในประเทศต่าง ๆ แล้วกลับมาแสดงศิลปะการต่อสู้ที่เขาพัฒนาขึ้น หน้าพระพักตร์พระบาทสมเด็จพระเจ้าอยู่หัว
โดยพระองค์ทรงมีกระแสรับสั่งว่าเป็นศิลปะการต่อสู้ที่อันตราย ไม่ควรให้บุคคลทั่วไปได้เรียนรู้
ดังนั้น เมื่อวิสิทธิ์ เลิศฤทธิ์ ออกจากการเป็นทหารเรือ จึงได้มาสอนวิชาการต่อสู้ที่โรงเรียนนายร้อยพระจุลจอมเกล้าให้แก่เหล่าทหาร ซึ่งเป็นที่มาของวิชาการต่อสู้แขนงนี้
โดยที่อาจารย์วิสิทธิ์ ยังเป็นผู้สอนวิชามวยไทยเลิศฤทธิ์ให้แก่ผศ.พ.อ.พิเศษ ชูชาติ พิทักษากร และพลเอกธันวาคม ทิพยจันทร์ นายกสมาคมพันธมิตรมวยไทยโลก
การเสียชีวิต.
น้อยคนที่จะทราบถึงการเสียชีวิตของอาจารย์วิสิทธิ์ มีการกล่าวกันว่า เขาได้เสียชีวิตจากการต่อสู้กับโจรอั้งยี่ ซึ่งเขาได้ทำการสังหารไปถึง 5 คน โดยที่แขนข้างหนึ่งอุ้มลูกสาวของเขาอยู่
และอาจมีผู้สอบถามอาจารย์ พ.อ.พิเศษ สมบูรณ์ ทองอร่าม หากต้องการทราบรายละเอียด
วีอาร์เอกซ์

วีอาร์เอกซ์ (ชื่อไทย: เราคือเอ็กซ์) เป็นภาพยนตร์สารคดี ที่ออกฉายในปี พ.ศ. 2559 โดยเป็นเรื่องเกี่ยวกับวงดนตรีเฮฟวีเมทัลของญี่ปุ่น เอกซ์เจแปน และเรื่องราวของโยะชิกิ ฮะยะชิ ผู้ร่วมก่อตั้ง, หัวหน้าวง และมือกลอง กำกับโดย สตีเฟน คิเจก (Stephen Kijak) ฉายครั้งแรกเมื่อวันที่ 23 มกราคม พ.ศ. 2559 ที่เทศกาลภาพยนตร์ซันแดนซ์ 
เรื่องย่อ.
เรื่องราวของเอกซ์เจแปนถูกเล่าผ่านชีวิตของโยะชิกิ ก่อนที่จะมีการแสดงของเขาที่เมดิสันสแควร์การ์เดน เมื่อวันที่ 11 ตุลาคม พ.ศ. 2557 เรื่องน่าเศร้าต่าง ๆ ได้แก่ พ่อของเขาฆ่าตัวตายเมื่อตอนที่เขายังเป็นเด็ก, โทะชิมิสึ เดะยะมะ ซึ่งเป็นเพื่อนในวัยเด็กของโยะชิกิ และนักร้องนำผู้ร่วมก่อตั้งวง ได้ถูกลัทธิหนึ่ง "ล้างสมอง" ซึ่งนำไปสู่การแยกวงในปี พ.ศ. 2540, 5 เดือนต่อมา ฮิเดะโตะ มะสึโมะโตะ มือกีตาร์ ก็ได้เสียชีวิตลง และเมื่อหลังจากกลับมารวมวงอีกครั้ง 11 เดือน ซะวะดะ ไทจิ มือเบส ก็ได้เสียชีวิตลงอีก
แซรอสดวงอาทิตย์ที่ 127

แซรอสชุดที่ 127 ของสุริยุปราคา เกิดขึ้นที่โหนดขึ้นของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 82 ครั้ง ประกอบด้วยสุริยุปราคาบางส่วน 20 ครั้ง สุริยุปราคาเต็มดวง 42 ครั้ง และสุริยุปราคาบางส่วน 20 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1534 - พ.ศ. 2995 กินเวลาทั้งสิ้น 1460.44 ปี
แซรอสดวงอาทิตย์ที่ 127 นี้เชื่อมโยงกับแซรอสดวงจันทร์ที่ 120
อุปราคาเงามืด.
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
แซรอสดวงอาทิตย์ที่ 128

แซรอสชุดที่ 128 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 73 ครั้ง ประกอบด้วยสุริยุปราคาบางส่วน 24 ครั้ง สุริยุปราคาเต็มดวง 4 ครั้ง สุริยุปราคาผสม 4 ครั้ง สุริยุปราคาวงแหวน 32 ครั้ง และสุริยุปราคาบางส่วน 9 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1527 – พ.ศ. 2825 กินเวลาทั้งสิ้น 1298.17 ปี
แซรอสดวงอาทิตย์ที่ 128 นี้เชื่อมโยงกับแซรอสดวงจันทร์ที่ 121
อุปราคาเงามืด.
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
กวุปต์ชึตแซ

กวุปต์ชึตแซ ([ɡwupˈt͡ʂɨt͡sɛ]; หรือ ; ; ไซลีเชียเยอรมัน: "Lischwitz") เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแลใกล้กับพรมแดนสาธารณรัฐเช็ก ห่างจากเมืองหลักออปอแล 62 กิโลเมตร มีเนื้อที่ 12.52 ตารางกิโลเมตร
แขวงหนองแขม

หนองแขม เป็นเขตการปกครองระดับแขวงแห่งหนึ่งในเขตหนองแขม กรุงเทพมหานคร ตอนบนของท้องที่เป็นเขตที่อยู่อาศัยหนาแน่นน้อย ส่วนตอนล่างเป็นเขตเกษตรกรรม
ที่ตั้งและอาณาเขต.
แขวงหนองแขมตั้งอยู่ทางทิศตะวันตกของกรุงเทพมหานคร ครอบคลุมพื้นที่ด้านใต้ของเขตหนองแขม มีอาณาเขตติดต่อกับเขตการปกครองข้างเคียงดังนี้
การคมนาคม.
ถนนสายหลักในพื้นที่แขวงหนองแขม ได้แก่
ถนนสายรองและทางลัดในพื้นที่แขวงหนองแขม ได้แก่
<templatestyles src="Col-begin/styles.css"/>
แขวงหนองค้างพลู

หนองค้างพลู เป็นเขตการปกครองระดับแขวงแห่งหนึ่งในเขตหนองแขม กรุงเทพมหานคร ตอนบนของท้องที่เป็นเขตเกษตรกรรม ส่วนตอนล่างเป็นเขตที่อยู่อาศัยเนื่องจากมีเส้นทางคมนาคมสายหลักตัดผ่าน เป็นที่ตั้งสำนักงานเขตหนองแขม
ที่มาของชื่อแขวง.
ยังไม่มีข้อสรุปแน่ชัดเกี่ยวกับที่มาของชื่อ "หนองค้างพลู" แต่มีคำอธิบายที่หลากหลายจากผู้อาวุโสในพื้นที่แขวงหนองค้างพลูและเขตหนองแขมดังนี้
ที่ตั้งและอาณาเขต.
แขวงหนองค้างพลูตั้งอยู่ทางทิศตะวันตกของกรุงเทพมหานคร ครอบคลุมพื้นที่ด้านเหนือของเขตหนองแขม มีอาณาเขตติดต่อกับเขตการปกครองข้างเคียงดังนี้
การคมนาคม.
ถนนสายหลักในพื้นที่แขวงหนองค้างพลู ได้แก่
ถนนสายรองและทางลัดในพื้นที่แขวงหนองค้างพลู ได้แก่
ภาษาคลิงงอน

ภาษาคลิงงอน ("pIqaD": ,) เป็นภาษาประดิษฐ์ซึ่งพูดโดยชาวคลิงงอนในจักรวาลของสตาร์ เทรค ได้รับการประดิษฐ์โดยมาร์ก โอแครนด์ นักภาษาศาสตร์ชาวอเมริกัน
ก่อนที่ภาษาคลิงงอนจะถูกประดิษฐ์ขึ้นมา ชาวคลิงงอนในภาพยนตร์เรื่องสตาร์ เทรค จะสื่อสารกันโดยใช้ภาษาอังกฤษ แต่เมื่อภาษาคลิงงอนถูกประดิษฐ์แล้ว ชาวคลิงงอนก็ได้เปลี่ยนไปสื่อสารโดยใช้ภาษาคลิงงอนแทน
มีผู้คนจำนวนน้อยมากที่สามารถใช้ภาษาคลิงงอนได้เป็นอย่างดี เนื่องจากคำศัพท์ในภาษาคลิงงอนส่วนใหญ่มีจุดศูนย์กลางมาจากแนวคิดเกี่ยวกับยานอวกาศและการทำสงคราม ทำให้ภาษาคลิงงอนเป็นภาษาที่ยากต่อการนำไปใช้ในชีวิตประจำวันได้
ประวัติ.
ภาษาคลิงงอนถูกนำไปใช้เป็นครั้งแรกในภาพยนตร์เรื่อง ซึ่งออกฉายเมื่อปี พ.ศ. 2522
มีการจัดตั้งสถาบันภาษาคลิงงอนขึ้นในสหรัฐอเมริกา ซึ่งทำหน้าที่ส่งเสริมและอนุรักษ์วัฒนธรรมและภาษาของคลิงงอนเอาไว้
นอกจากนี้ ในตราสัญลักษณ์ของวิกิพีเดีย ซึ่งเป็นรูปลูกโลก อันแสดงถึงความเป็นนานาชาติและความหลากหลายทางภาษา ที่เคยใช้ตั้งแต่ปี พ.ศ. 2546-2553 มีอักษรคลิงงอนตัวหนึ่งปรากฏอยู่มุมบนขวาของตราสัญลักษณ์ดังกล่าว ซึ่งในตราสัญลักษณ์ปัจจุบันได้มีการนำอักษรคลิงงอนตัวนั้นออกไปแล้ว
ผู้พูด.
มีผู้คนจำนวนน้อยมากที่สามารถใช้ภาษาคลิงงอนได้เป็นอย่างดี โดยในหนังสือ "In the Land of Invented Languages" ที่แต่งโดย อาริกา โอเครนต์ มีการสันนิษฐานว่า มีผู้ที่พูดภาษาคลิงงอนได้อย่างคล่องแคล่วราว 20-30 คน สาเหตุเนื่องจากคำศัพท์ในภาษาคลิงงอนส่วนใหญ่นั้น มักจะมีจุดศูนย์กลางมาจากแนวคิดเกี่ยวกับยานอวกาศและการทำสงคราม จึงทำให้ภาษาคลิงงอนเป็นภาษาที่ยากต่อการนำไปใช้ในชีวิตประจำวันได้
มีผู้พูดภาษาคลิงงอนคนหนึ่ง ชื่อว่า ดาร์มอนด์ สเปียส์ ได้สอนให้ลูกชายของเขาเอง ที่ชื่อว่า แอลิก พูดภาษาคลิงงอนเป็นภาษาแรก ในขณะที่แม่ของลูกชายคนนั้น สื่อสารกับลูกชายของเธอด้วยภาษาอังกฤษ ทำให้แอลิกแทบจะไม่โต้ตอบกับพ่อของเขาด้วยภาษาคลิงงอนเลย ถึงแม้ว่าเขาจะพูดภาษาคลิงงอนได้ชัดเจนดีก็ตาม หลังจากที่แอลิกมีอายุครบ 5 ปีแล้ว สเปียส์ซึ่งเป็นพ่อของแอลิก รายงานว่าลูกของเขาไม่โต้ตอบอะไรเลย เมื่อเขาพูดภาษาคลิงงอนกับลูกของเขา ทำให้เขาต้องตัดสินใจหันมาใช้ภาษาอังกฤษแทน
ในเดือนกันยายน พ.ศ. 2554 บริษัทยูโรทอล์ก ได้วางจำหน่ายโปรแกรมสอนภาษาคลิงงอนที่ชื่อว่า "Learn Klingon" โดยภาษาคลิงงอนจะถูกแสดงในโปรแกรมโดยใช้ทั้งอักษรละตินและอักษรคลิงงอน (plqaD) และเป็นโปรแกรมแรกที่สอนภาษาคลิงงอน โดยเขียนภาษาคลิงงอนด้วยอักษรคลิงงอน (plqaD) และได้รับการยอมรับจากทางซีบีเอสและมาร์ก โอแครนด์ โดยฟอนต์ทรูไทป์ที่ใช้สำหรับแสดงผลอักษรคลิงงอนมีชื่อว่า <code>Hol-pIqaD</code>
ลักษณะและการนำไปใช้งาน.
เดิมภาษาคลิงงอนถูกประดิษฐ์ขึ้นมาเพื่อใช้ในหนังเรื่องสตาร์ เทรคเท่านั้น การจะนำภาษาคลิงงอนไปใช้สื่อสารในชีวิตประจำวัน หรือการแปลความในภาษาคลิงงอน เป็นเรื่องยากมาก เนื่องจากในภาษาคลิงงอนมีคำศัพท์เพียง 3,000 คำ ซึ่งถือว่าน้อยมาก
ระบบการเขียน.
ภาษาคลิงงอนสามารถเขียนโดยใช้อักษรละตินหรืออักษรคลิงงอนก็ได้ แต่ในละครชุดโทรทัศน์ส่วนใหญ่มักจะเขียนภาษานี้ด้วยอักษรคลิงงอนมากกว่า ซึ่งตัวอักษรคลิงงอนมีชื่อเรียกอีกชื่อหนึ่งว่า <code>plqaD</code> ซึ่งชื่อนี้ถูกตั้งขึ้นโดยผู้ที่ชื่นชอบภาพยนตร์และละครชุดโทรทัศน์เรื่อง สตาร์ เทรค แต่ไม่มีใครทราบที่มาของชื่อเรียกนี้
คุณพูดภาษาคลิงงอนได้ไหม?
ฉันไม่เข้าใจ
ฉันกินอันนั้นไม่ได้
คุณผิดแล้ว
แขวงทรายกองดินใต้

ทรายกองดินใต้ เป็นแขวงหนึ่งในเขตคลองสามวา กรุงเทพมหานคร สภาพทั่วไปเป็นเขตเกษตรกรรม ผังเมืองรวมกรุงเทพมหานคร พ.ศ. 2556 ได้กำหนดให้ท้องที่แขวงนี้เป็นพื้นที่สีขาวทแยงเขียว (ที่ดินประเภทอนุรักษ์ชนบทและเกษตรกรรม)
ที่ตั้งและอาณาเขต.
แขวงทรายกองดินใต้ตั้งอยู่ทางทิศตะวันออกเฉียงใต้ของเขตคลองสามวา มีอาณาเขตติดต่อกับเขตการปกครองข้างเคียงดังนี้
ประวัติ.
เดิมพื้นที่แขวงทรายกองดินใต้เป็นส่วนหนึ่งของตำบลทรายกองดินซึ่งขึ้นกับอำเภอเมือง (อำเภอคลองสามวาเดิม) จังหวัดมีนบุรี จนกระทั่ง พ.ศ. 2474 จังหวัดมีนบุรีถูกยุบรวมเข้ากับจังหวัดพระนคร อำเภอเมืองซึ่งเคยเป็นที่ตั้งของจังหวัดมีนบุรีจึงเปลี่ยนชื่อเป็นอำเภอมีนบุรี ต่อมาใน พ.ศ. 2505 กระทรวงมหาดไทยได้แยกหมู่ที่ 1–10, 15 และ 16 ของตำบลทรายกองดินออกมาจัดตั้งเป็น ตำบลทรายกองดินใต้ และในปีถัดมาได้ขยายเขตสุขาภิบาลมีนบุรีให้ครอบคลุมตำบลทรายกองดินใต้ด้วย
ใน พ.ศ. 2514 จังหวัดพระนครถูกรวมกับจังหวัดธนบุรีแล้วเปลี่ยนแปลงฐานะเป็นนครหลวงกรุงเทพธนบุรี จากนั้นใน พ.ศ. 2515 จึงเปลี่ยนแปลงฐานะเป็นกรุงเทพมหานคร ซึ่งได้เปลี่ยนการเรียกหน่วยการปกครองใหม่ ตำบลทรายกองดินใต้จึงเปลี่ยนแปลงฐานะเป็น แขวงทรายกองดินใต้ และอยู่ในเขตการปกครองของเขตมีนบุรี ก่อนจะย้ายมาขึ้นกับเขตคลองสามวาซึ่งจัดตั้งขึ้นใหม่ใน พ.ศ. 2540
การคมนาคม.
ถนนสายหลักในพื้นที่แขวงทรายกองดินใต้ ได้แก่
ถนนสายรองและทางลัดในพื้นที่แขวงทรายกองดินใต้ ได้แก่
แขวงทรายกองดิน

ทรายกองดิน เป็นแขวงหนึ่งในเขตคลองสามวา กรุงเทพมหานคร สภาพทั่วไปเป็นเขตเกษตรกรรม ยกเว้นด้านตะวันตกเฉียงใต้ของท้องที่ซึ่งเป็นเขตที่อยู่อาศัยหนาแน่นน้อย
ที่ตั้งและอาณาเขต.
แขวงทรายกองดินตั้งอยู่ทางทิศตะวันออกเฉียงใต้ของเขตคลองสามวา มีอาณาเขตติดต่อกับเขตการปกครองข้างเคียงดังนี้
ที่มาของชื่อแขวง.
ชุมชนมุสลิมในท้องที่ที่เป็นแขวงทรายกองดินใต้และแขวงแสนแสบปัจจุบัน ส่วนใหญ่มีบรรพบุรุษเป็นชาวมลายูจากเมืองไทรบุรีซึ่งถูกเทครัวขึ้นมาในสมัยต้นกรุงรัตนโกสินทร์ ชาวมลายูกลุ่มนี้ได้เข้ามาหักร้างถางพง จับจองที่ดินทำกิน และสร้างบ้านเรือนอยู่อาศัยตามแนวคลองแสนแสบหลังจากที่ถูกเกณฑ์มาร่วมขุดคลองสายนี้ในสมัยพระบาทสมเด็จพระนั่งเกล้าเจ้าอยู่หัว 
ระยะแรกชาวมุสลิมในบริเวณดังกล่าวใช้บ้านของคหบดีคนหนึ่งเป็นสถานที่ประกอบกิจทางศาสนา ต่อมาได้ร่วมกันสร้างเรือนไม้ขึ้นเพื่อใช้เป็นสุเหร่าหรือมัสยิด เมื่อเวลาผ่านไปได้ประมาณ 70 ปี ชุมชนนี้มีประชากรมากขึ้น บรรดาสัปปุรุษลงมติว่าจะขยายพื้นที่สุเหร่าให้กว้างขึ้นโดยสร้างเป็นอาคารปูนให้มั่นคงถาวร จึงช่วยกันซื้อทรายมากองไว้บนดินเพื่อรอให้มีปริมาณมากพอ จากนั้นก็มีผู้นำทรายมาสมทบอีกเรื่อย ๆ จนกลายเป็นกองใหญ่ค้างอยู่นาน ผู้คนที่เดินทางผ่านไปมาเห็นกองทรายนี้ทุกครั้งจึงเรียกกันติดปากว่า "ทรายกองดิน" ภายหลังเมื่อมีการจัดการปกครองท้องที่ตามระบบมณฑลเทศาภิบาล ทางราชการจึงนำชื่อนี้มาใช้เป็นชื่อตำบล โดยปรากฏเอกสารเกี่ยวข้องกับตำบลนี้ในราชกิจจานุเบกษาอย่างน้อยตั้งแต่ พ.ศ. 2448
ยังมีเรื่องเล่าสืบต่อกันมาอีกว่า ในช่วงเวลาเดียวกันนั้น พระบาทสมเด็จพระจุลจอมเกล้าเจ้าอยู่หัวได้เสด็จกลับจากเมืองฉะเชิงเทราผ่านทางคลองแสนแสบ เมื่อเข้าเขตสุเหร่าของชุมชน พระองค์ก็เสด็จขึ้นฝั่ง ทรงแวะเยี่ยมเยียนสุเหร่า และมีพระราชดำรัสถามว่า "กองทรายกองดินเหล่านี้มีไว้ทำไม" เมื่อทรงได้รับคำตอบจากผู้ที่อาศัยอยู่บริเวณนั้นว่าจะใช้สร้างอาคารสุเหร่า จึงมีพระราชกระแสรับสั่งให้ทหารขนอิฐ หิน และทรายมาทางเรือกลไฟอย่างละหลายลำเพื่อพระราชทานสมทบสร้างสุเหร่าหลังใหม่ พร้อมทั้งพระราชทานที่ดินจำนวน 40 ไร่ เป็นใบเดินทุ่งให้กับทรัสตีสุเหร่าแห่งนี้ด้วย นับแต่นั้นมาชาวบ้านก็เรียกสุเหร่าแห่งนี้ว่า "สุเหร่าทรายกองดิน"
ภายหลังทางราชการได้แบ่งและจัดตั้งเขตการปกครองในระดับตำบลขึ้นใหม่ ส่งผลให้บริเวณชุมชนสุเหร่าทรายกองดิน (ซึ่งเป็นที่มาของชื่อ "ทรายกองดิน") ทางฝั่งเหนือของคลองแสนแสบ ย้ายจากตำบลทรายกองดินไปขึ้นกับตำบลทรายกองดินใต้แทน
ประวัติ.
เดิมแขวงทรายกองดินเป็นมีฐานะเป็น ตำบลทรายกองดิน ขึ้นกับอำเภอเมือง (อำเภอคลองสามวาเดิม) จังหวัดมีนบุรี จนกระทั่ง พ.ศ. 2474 จังหวัดมีนบุรีถูกยุบรวมเข้ากับจังหวัดพระนคร อำเภอเมืองซึ่งเคยเป็นที่ตั้งของจังหวัดมีนบุรีจึงเปลี่ยนชื่อเป็นอำเภอมีนบุรี ต่อมาใน พ.ศ. 2505 กระทรวงมหาดไทยได้แยกหมู่ที่ 1–10, 15 และ 16 ของตำบลทรายกองดินไปจัดตั้งเป็นตำบลทรายกองดินใต้ และในปีถัดมาได้ขยายเขตสุขาภิบาลมีนบุรีให้ครอบคลุมตำบลทรายกองดินด้วย
ใน พ.ศ. 2514 จังหวัดพระนครถูกรวมกับจังหวัดธนบุรีแล้วเปลี่ยนแปลงฐานะเป็นนครหลวงกรุงเทพธนบุรี จากนั้นใน พ.ศ. 2515 จึงเปลี่ยนแปลงฐานะเป็นกรุงเทพมหานคร ซึ่งได้เปลี่ยนการเรียกหน่วยการปกครองใหม่ ตำบลทรายกองดินจึงเปลี่ยนแปลงฐานะเป็น แขวงทรายกองดิน และอยู่ในเขตการปกครองของเขตมีนบุรี ก่อนจะย้ายมาขึ้นกับเขตคลองสามวาซึ่งจัดตั้งขึ้นใหม่ใน พ.ศ. 2540
การคมนาคม.
ถนนสายหลักในพื้นที่แขวงทรายกองดิน ได้แก่
ถนนสายรองและทางลัดในพื้นที่แขวงทรายกองดิน ได้แก่
อุทยานแห่งชาติจิตวัน

อุทยานแห่งชาติจิตวัน  เป็นอุทยานแห่งชาติอุทยานแรกของประเทศเนปาล ตั้งอยู่เชิงเทือกเขาหิมาลัย เป็นบริเวณที่มีร่องรอยอารยธรรมของพื้นที่ที่ราบลุ่มต่ำตราอิ  ที่ยังไม่ถูกรบกวน สมัยก่อนพื้นที่ทอดยาวไปตามเชิงเขาของประเทศอินเดียและเนปาล เป็นบริเวณที่เต็มไปด้วยพืชและสัตว์ประจำถิ่น ในอุทยานเป็นที่อยู่ของแรดนอเดียวพันธุ์เอเชีย และเป็นหนึ่งในที่อยู่อาศัยแห่งสุดท้ายของเสือเบงกอล
มรดกโลก.
อุทยานแห่งชาติจิตวันได้ขึ้นทะเบียนให้เป็นมรดกโลกในการประชุมคณะกรรมการมรดกโลกสมัยสามัญครั้งที่ 8 เมื่อปี พ.ศ. 2527 ที่กรุงบัวโนสไอเรส ประเทศอาร์เจนตินา ด้วยข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
เส้นขนานที่ 68 องศาใต้

เส้นขนานที่ 68 องศาใต้ คือวงกลมละติจูดที่ 68 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรใต้และ ทวีปแอนตาร์กติกา
รอบโลก.
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 68° ใต้ลากผ่านพื้นที่ดังนี้
ซแจชอวิตแซ

ซแจชอวิตแซ  เป็นเมืองทางตะวันออกเฉียงใต้ของประเทศโปแลนด์ อยู่ในเขตจังหวัดออปอแล มีเนื้อที่ 12.35 ตารางกิโลเมตร ในปี ค.ศ 2007 มีประชากร 13,127 คน นอกจากนี้เมืองนี้ยังเป็นศูนย์กลางทางวัฒนธรรมและเศรษฐกิจ
ทรราช

ทรราช  หรือ ทุชนาธิปไตย ในความหมายสมัยใหม่ หมายถึง ผู้ปกครองเบ็ดเสร็จซึ่งไม่ถูกจำกัดตามกฎหมาย หรือผู้ที่ยึดอำนาจอธิปไตยของผู้ปกครองโดยชอบธรรม ทรราชมักได้รับบรรยายว่าเป็นผู้โหดร้ายที่รักษาฐานะของตนด้วยการใช้วิธีกดขี่ 
ความหมายดั้งเดิมในสมัยกรีกโบราณ หมายถึง ผู้ปกครองเบ็ดเสร็จที่เถลิงอำนาจโดยไม่มีสิทธิตามรัฐธรรมนูญ สำหรับปราชญ์เพลโตและอาริสโตเติลนั้นได้ให้ความหมาย ทรราช ไว้ว่า "การปกครองของคนๆ เดียวในรูปแบบของราชาธิปไตยที่ขาดคุณธรรม จริยธรรม ใช้อำนาจในทางที่ผิดหรือฉ้อฉลในอำนาจ มีเป้าหมายมุ่งประโยชน์ส่วนตัวและพวกพ้อง ละเลยการให้ความใส่ใจต่อความทุกข์ยาก เดือดร้อน และประโยชน์สุขของสังคมโดยรวมของผู้ใต้การปกครอง"
ความไม่สงบในทิเบต พ.ศ. 2551

ความไม่สงบในทิเบต พ.ศ. 2551 หรือเรียกชื่อจีนว่า การจลาจล 3•14 เป็นชุดการจลาจล ประท้วงและเดินขบวนที่เริ่มในกรุงลาซา เมืองหลวงของภูมิภาคทิเบต และลามไปพื้นที่อื่นของทิเบตและอารามจำนวนหนึ่งซึ่งรวมนอกเขตปกครองตนเองทิเบต แรกเริ่มเป็นการจัดวันการก่อการกำเริบทิเบตประจำปีแล้วลงเอยด้วยการประท้วงตามถนนโดยพระสงฆ์ ซึ่งต่อมาเปลี่ยนเป็นการจลาจล การเผา การปล้นสะดมและการฆ่าชาติพันธุ์ในวันที่ 14 มีนาคม ชาวทิเบตที่เข้าร่วมความไม่สงบมุ่งความรุนแรงส่วนใหญ่ไปยังพลเรือนฮั่นและหุย ตำรวจแทรกแซงโดยป้องกันมิให้ความขัดแย้งบานปลายอีก ขณะเดียวกันและเพื่อเป็นการสนอง การประท้วงที่ส่วนใหญ่สนับสนุนชาวทิเบตอุบัติในนครในทวีปอเมริกาเหนือและยุโรป มีการโจมตีสถานเอกอัครราชทูตและสถานกงสุลจีน 18 แห่ง
จากข้อมูลของฝ่ายปกครองจีนที่ปกครองทิเบต ความไม่สงบนี้มีเหตุจูงใจจากคตินิยมการแยกตัวออกและทะไลลามะเป็นผู้สั่งการ ทะไลลามะปฏิเสธข้อกล่าวหาและกล่าวว่าสถานการ์เกิดจากความไม่พอใจอย่างกว้างขวางในทิเบต รัฐบาลสาธารณรัฐประชาชนจีนและทะไลลามะจัดการเจรจาเรื่องการจลาจลในวันที่ 4 พฤษภาคมและ 1 กรกฎาคม ปีเดียวกัน
ระหว่างการจลาจล ทางการจีนไม่อนุญาตให้สื่อต่างชาติและฮ่องกงเข้าภูมิภาค สื่อในประเทศลดทอนความสำคัญของการจลาจล มีเพียงเจมส์ ไมลส์ ผู้สื่อข่าวจาก"ดิอีโคโนมิสต์" ได้รับอนุมัติให้เดินทางหนึ่งสัปดาห์ซึ่งปรากฏว่าสอดคลองกับความตึงเครียดที่เพิ่มขึ้นพอดี จากข้อมูลของไมลส์ การสนองของตำรวจปราบจลาจลนั้นสงบ แต่กลุ่มผู้พลัดถิ่นทิเบตอ้างว่ามีการปราบปรามอย่างโหดร้าย
เลกวิวกัชเชอร์

เลกวิวกัชเชอร์นัมเบอร์วัน  เป็นชื่อที่ตั้งให้การประทุมโหฬารเหนือการควบคุมของไฮโดรคาร์บอนจากบ่อน้ำมันความดันสูงในทุ่งน้ำมันมิดเวย์-ซันเซตในเทศมณฑลเคิร์น รัฐแคลิฟอร์เนีย ใน ค.ศ. 1910 สร้างการรั่วไหลของน้ำมันโดยอุบัติเหตุครั้งใหญ่ที่สุดในประวัติศาสตร์ กินเวลา 18 เดือนและปล่อยน้ำมันดิบ 9 ล้านบาร์เรล (1.4×106 ลูกบาศก์เมตร) 
มิดเวย์-ซันเซตเป็นแหล่งน้ำมันสำรองใหญ่ที่สุดแหล่งหนึ่งในสหรัฐ เมื่อเริ่มการขุดเจาะ บริษัทเลกวิวออยล์คาดหมายแก๊สธรรมชาติและน้ำมันปริมาณน้อย แต่มีการพลุ่งขนาดใหญ่ซึ่งทำให้ถังเก็บมีภาระเกิน
ไกเซอร์ 9 ล้านบาร์เรล (1.4×106 ลูกบาศก์เมตร) ปลดปล่อยน้ำมันดิบ 1.2 ล้านตันสหรัฐ (US ton) ซึ่งมากกว่าการรั่วไหลเดี่ยวครั้งใดบนดินหรือน้ำ ที่ตั้งของมันอยู่ห่างจากทางหลวงแคลิฟอร์เนียสาย 33 แทฟต์–แมริโคปาประมาณ 800 เมตร มีป้ายชี้ทางของกระทรวงการขนส่งแคลิฟอร์เนียและแผ่นบรอนซ์กำหนดเป็นหลักประวัติศาสตร์แคลิฟอร์เนีย หมายเลข 485
แซรอสดวงอาทิตย์ที่ 129

แซรอสชุดที่ 129 ของสุริยุปราคา เกิดขึ้นที่โหนดขึ้นของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 80 ครั้ง ประกอบด้วยสุริยุปราคาบางส่วน 20 ครั้ง สุริยุปราคาวงแหวน 29 ครั้ง สุริยุปราคาผสม 3 ครั้ง สุริยุปราคาเต็มดวง 9 ครั้ง และสุริยุปราคาบางส่วน 19 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1646 – พ.ศ. 3071 กินเวลาทั้งสิ้น 1424.38 ปี
แซรอสดวงอาทิตย์ที่ 129 นี้เชื่อมโยงกับแซรอสดวงจันทร์ที่ 122
อุปราคาเงามืด.
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
จังหวัดไพลิน

ไพลิน หรือ ไปเลิน  เป็นจังหวัด ("เขต") ทางตะวันตกของประเทศกัมพูชา อยู่ทางด้านทิศเหนือของทิวเขาบรรทัด ติดชายแดนประเทศไทย จังหวัดนี้ถูกล้อมรอบด้วยจังหวัดพระตะบอง โดยได้แยกพื้นที่ออกจากจังหวัดพระตะบอง ตั้งเป็นเขตเทศบาลและยกฐานะเป็นจังหวัดในเวลาต่อมา
หน่วยการปกครอง.
จังหวัดไพลินแบ่งออกเป็น 2 อำเภอ
ฮันส์ ฟิชเชอร์

ฮันส์ ฟิชเชอร์ (27 กรกฎาคม ค.ศ. 1881 – 31 มีนาคม ค.ศ. 1945) เป็นนักเคมีชาวเยอรมัน เกิดที่เมืองเฮิชสท์อัมไมน์ เป็นบุตรของดร.อ็อยเกน ฟิชเชอร์ และอันนา แฮร์เดเกิน ฟิชเชอร์เรียนวิชาเคมีและการแพทย์ที่มหาวิทยาลัยโลซานและมหาวิทยาลัยมาร์บวร์ค และเริ่มทำงานที่คลินิกในเมืองมิวนิก ต่อมาฟิชเชอร์เป็นอาจารย์สอนวิชาสรีรวิทยาที่สถาบันสรีรวิทยา ในปี ค.ศ. 1916 ฟิชเชอร์ดำรงตำแหน่งศาสตราจารย์ด้านเคมีการแพทย์ที่มหาวิทยาลัยอินส์บรุค สองปีต่อมา ฟิชเชอร์ย้ายไปทำงานที่มหาวิทยาลัยเวียนนา และในปี ค.ศ. 1921 ฟิชเชอร์ดำรงตำแหน่งศาสตราจารย์ด้านเคมีอินทรีย์ที่มหาวิทยาลัยเทคโนโลยีแห่งมิวนิกจนกระทั่งเสียชีวิต
ฟิชเชอร์มีผลงานการศึกษารงควัตถุในเลือด น้ำดี และคลอโรฟิลล์ในใบพืช รวมถึงการศึกษาสารกลุ่มไพร์โรล และมีผลงานที่สำคัญคือการสังเคราะห์บิลิรูบินและเฮมิน ซึ่งทำให้ฟิชเชอร์ได้รับรางวัลโนเบลสาขาเคมีในปี ค.ศ. 1930
ด้านชีวิตส่วนตัว ฟิชเชอร์แต่งงานกับวิลทรูท เฮาเฟอ ในปี ค.ศ. 1935 ฟิชเชอร์กระทำอัตวินิบาตกรรมในปี ค.ศ. 1945 ต่อมาชื่อของเขาและชื่อของเอมีล ฟิชเชอร์ได้รับการนำไปตั้งเป็นชื่อของแอ่งดวงจันทร์